கேள்வி: பிறை ஆறு - வரலாறு பற்றி விளக்கவும்.
பதில்: 1798-ஆம் ஆண்டில் வெல்லஸ்லி மாநிலத்தை (இப்போதைய செபராங் பிறை) பிரித்தானிய கிழக்கிந்திய நிறுவனம் ''(British East India Company)'' ஒப்படைக்கும் போது ஓர் உடன்படிக்கை செய்து கொள்ளப்பட்டது. அப்போது, இந்தப் பிறை ஆறு தான், தெற்கில் ஆங்கிலேயரின் கட்டுப்பாட்டில் இருந்த வெல்லஸ்லி மாநிலத்தையும் வடக்கே இருந்த கெடா மாநிலத்தையும் பிரிக்கும் ஓர் எல்லையாக இருந்தது. பிறை என்பது ஒரு தாய்லாந்து மொழிச் சொல். முன்பு காலத்தில் சயாமியர்கள், இந்த ஆற்றுக்கு ''பிளை'' ''(Plai)'' என்று பெயர் வைத்தார்கள். பிளை (தாய்லாந்து மொழி ''ปลาย'') என்றால் "முடிவு" என்று பொருள். பின்னர் வந்த ஆங்கிலேயர்களும் "பிறை" ''(Prye)'' எனும் சொல்லையே தொடர்ந்து பயன்படுத்தினார்கள். பின்னர்க் காலத்தில், கெடா மாநிலத்தை வெல்லஸ்லி மாநிலத்தில் இருந்து பிரிக்கும் போது எல்லை வரையறுக்கப்பட்டது. அப்போது கெடா பகுதியில் இருந்த ஆற்றுக்கு மூடா ஆறு என பெயர் மாற்றம் செய்யப்பட்டது. வெல்லஸ்லி பகுதியில் இருந்த இந்த ஆற்றின் பெயரை மட்டும் மாற்றம் செய்யவில்லை. பிறை ஆறு என்று அப்படியே விட்டுவிட்டார்கள். அந்தப் பெயரே இன்று வரை நிலைத்தும் விட்டது.
கேள்வி: பிறை ஆறு - மாக் மண்டின் தொழில் பேட்டை பற்றி நீங்கள் என்ன அறிந்துள்ளீர்கள்?
பதில்: இந்த ஆற்றின் படுகையில் 150-க்கும் மேற்பட்ட தாவர இனங்கள்; 125 பறவை இனங்கள் மற்றும் 35 மீன் இனங்கள் உள்ளன. பல ஆண்டுகளாக, கப்பல் பழுது பார்ப்பதற்கும்; நிலக்கரி கொண்டு செல்லப் படுவதற்கும்; கப்பல்துறை கட்டப் படுவதற்கும்; இந்த ஆறு முக்கியப் பங்கு வகித்து உள்ளது. அரிசி மற்றும் சர்க்கரை ஆலைகள் போன்ற தொடக்கக் காலத் தொழிற்சாலைகள் கூட இந்த ஆற்றின் கரையில் தான் கட்டப்பட்டன. 1960-களில் பிறை ஆற்றின் அருகே மாக் மண்டின் தொழில் பேட்டை ''(Mak Mandin Industrial Estate)'' நிறுவப்பட்டது. அதைத் தொடர்ந்து, ஆற்றின் தெற்குக் கரையில் பல தொழிற்சாலைகள் கட்டப்பட்டன.